
ΤΕΥΧΟΣ ΔΕΥΤΕΡΟ 


Αρ. Φύλλου 503 


ΑΠΟΦΑΣΕΙΣ 

Αριθμ. αττόφ. 12/53/25 .1.2018 

Κανονισμός Διδακτορικών Σπουδών του Τρήμα¬ 
τος Πολιτικών Μηχανικών της Πολυτεχνικής Σχο¬ 
λής του Δημοκριτείου Πανεπιστημίου Θράκης. 

Η ΣΥΓΚΛΗΤΟΣ 

ΤΟΥ ΔΗΜΟΚΡΙΤΕΙΟΥ ΠΑΝΕΠΙΣΤΗΜΙΟΥ ΘΡΑΚΗΣ 

Έχοντας υπόψη: 

1. Τις διατάξεις του άρθρου 45, παρ. 2 του ν. 4485/2017 
(ΦΕΚ 114/4.8.2017, Α'), σύμφωνα με τις οποίες «Με 
απόφαση της Συνέλευσης του Τμήματος καταρτίζεται 
ο Κανονισμός Διδακτορικών Σπουδών του Τμήματος, ο 
οποίος εγκρίνεται από τη Σύγκλητο, δημοσιεύεται στην 
Εφημερίδα της Κυβερνήσεως, αναρτάται στο διαδικτυα¬ 
κό τόπο του Ιδρύματος και κοινοποιείται στο Υπουργείο 
Παιδείας, Έρευνας και Θρησκευμάτων». 

2. Τις διατάξεις του άρθρου 85, παρ. 6, εδ. β του 
ν. 4485/2017 (ΦΕΚ 114/4.8.2017, Α'), σύμφωνα με τις 
οποίες «Τα ΑΕΙ οφείλουν, μέσα σε προθεσμία έξι (6) 
μηνών από την έναρξη ισχύος του παρόντος νόμου, να 
καταρτίσουν και να δημοσιεύσουν τους Κανονισμούς 
του άρθρου 45». 

3. Την αριθμ. πρωτ. ΔΠΘ/ΣΥΓΚ/25072/969/16.1.2017 
απόφαση Συγκλήτου του Δ.Π.Θ., αναφορικά με τον 
ορισμό «Αναπληρωτών Πρύτανη - Μεταβίβαση αρ¬ 
μοδιοτήτων Πρύτανη - Αναπλήρωση Πρύτανη» (ΦΕΚ 
327/8.2.2017/Β'). 

4. Την απόφαση της Συνέλευσης του Τμήματος Πολι¬ 
τικών Μηχανικών στην αριθμ. 11 /17.1.2018 συνεδρίασή 
της. 

5. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του προϋπολο¬ 
γισμού του ιδρύματος, αποφασίζουμε: 

ΚΑΝΟΝΙΣΜΟΣ ΔΙΔΑΚΤΟΡΙΚΩΝ ΣΠΟΥΔΩΝ ΤΟΥ ΤΜΗ¬ 
ΜΑΤΟΣ ΠΟΛΙΤΙΚΩΝ ΜΗΧΑΝΙΚΩΝ ΤΗΣ ΠΟΛΥΤΕΧΝΙΚΗΣ 
ΣΧΟΛΗΣΤΟΥ ΔΗΜΟΚΡΙΤΕΙΟΥ ΠΑΝΕΠΙΣΤΗΜΙΟΥ ΘΡΑΚΗΣ 

Άρθρο 1 
Γενικές Αρχές 

Το Διδακτορικό Δίπλωμα αποτελεί ακαδημαϊκό τίτλο, 
ο οποίος πιστοποιεί την εκπόνηση πρωτότυπης επιστη¬ 
μονικής έρευνας και την ουσιαστική συνεισφορά του/της 


κατόχου του στην εξέλιξη της επιστήμης και της γνώσης 
στον αντίστοιχο επιστημονικό κλάδο. 

Στον παρόντα Κανονισμό αποτυπώνονται η δομή και 
οι κανόνες λειτουργίας των Διδακτορικών Σπουδών του 
Τ μήματος Πολιτικών Μηχανικών της Πολυτεχνικής Σχο¬ 
λής του Δημοκριτείου Πανεπιστημίου Θράκης (Δ.Π.Θ.), 
όπως αυτός καταρτίστηκε με απόφαση της Συνέλευσης 
του Τμήματος (αριθμ. 11/17.1.2018), εγκρίθηκε από τη 
Σύγκλητο του Δ.Π.Θ., δημοσιεύθηκε στην Εφημερίδα της 
Κυβερνήσεως, αναρτήθηκε στον διαδικτυακό τόπο του 
Τμήματος και κοινοποιήθηκε στο Υπουργείο Παιδείας, 
Έρευνας και Θρησκευμάτων. 

Άρθρο 2 

Σκοπός - Αντικείμενο 

Οι διδακτορικές σπουδές παρέχουν εξειδίκευση στα 
γνωστικά πεδία των τμημάτων του Δημοκριτείου Πα¬ 
νεπιστημίου Θράκης, αλλά και σε συγγενή πεδία και 
οδηγούν στην απόκτηση Διδακτορικού Διπλώματος. 
Αποσκοπούν στην προαγωγή της γνώσης και της πρω¬ 
τότυπης επιστημονικής έρευνας, καθώς και στη συγκρό¬ 
τηση επιστημόνων ικανών να συμβάλουν στην πρόοδο 
της επιστήμης, της έρευνας και των εφαρμογών. Οι διδά¬ 
κτορες προορίζονται να στελεχώσουν το εκπαιδευτικό, 
ερευνητικό και επιχειρηματικό δυναμικό της Ελλάδας 
και του εξωτερικού. 

Άρθρο 3 

Νομικό πλαίσιο 

Οι διδακτορικές σπουδές του Τμήματος Πολιτικών 
Μηχανικών του Δ.Π.Θ. οργανώνονται και λειτουργούν 
σύμφωνα με τις διατάξεις του ν. 4485/2017 (ΦΕΚΑ' 114) 
και των ευρισκομένων σε ισχύ σχετικών διατάξεων και 
αποφάσεων. 

Άρθρο 4 

Αρμόδια Όργανα 

Αρμόδια όργανα για την οργάνωση των διδακτορικών 
σπουδών είναι: 

α) η Συνέλευση του Τμήματος 

β) η Σύγκλητος του Δ.Π.Θ. 

Άρθρο 5 

Κριτήρια Επιλογής Υποψηφίων Διδακτόρων 

Δικαίωμα εκπόνησης διδακτορικής διατριβής (ΔΔ) 
έχει ο/η κάτοχος διπλώματος μεταπτυχιακών σπουδών 










6286 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β' 503/16.02.2018 


(ΔΜΣ) ΑΕΙ της ημεδαπής ή αναγνωρισμένου ως ισότι¬ 
μου της αλλοδαπής ή ενιαίου και αδιάσπαστου τίτλου 
σπουδών μεταπτυχιακού επιπέδου του άρθρου 46 του 
ν. 4485/20 Ί 7. 

Σε ειδικές περιπτώσεις, όπως ο νόμος προβλέπει, 
μπορεί να γίνει δεκτός/η υποψήφιος/α διδάκτορας μη- 
κάτοχος ΜΔΣ μετά από σχετική αίτησή του/της εφόσον 
είναι κάτοχος τίτλου σπουδών 4ετούς φοίτησης σε ΑΕΙ 
της ημεδαπής ή αναγνωρισμένου ως ισότιμου της αλλο¬ 
δαπής, ως ακολούθως: η τριμελής επιτροπή που ορίζει 
η ΓΣ του τμήματος για εξέταση της αίτησης εκπόνησης 
διδακτορικής διατριβής του/της, εισηγείται στη ΓΣ του 
τμήματος συγκεκριμένα μαθήματα προπτυχιακού ή και 
μεταπτυχιακού επιπέδου με συνάφεια στο γνωστικό 
αντικείμενο της προτεινόμενης διδακτορικής διατριβής 
που αντιστοιχούν σε 30 έως 40 Ε(ΙΤ5. Η παρακολούθη¬ 
ση και εξέταση των υπόψη μαθημάτων θα πρέπει να 
πραγματοποιηθεί από τον/την υποψήφιο διδάκτορα (ΥΔ) 
κατά τον πρώτο χρόνο εκπόνησης της διδακτορικής δι¬ 
ατριβής. Προϋπόθεση για συνέχιση της ΔΔ είναι η επι¬ 
τυχής εξέταση σε αυτά τα μαθήματα εντός του πρώτου 
χρόνου. Σε αντίθετη περίπτωση, ο ΥΔ διαγράφεται από 
τα μητρώα. 

Άρθρο 6 

Χρονική διάρκεια 

Η χρονική διάρκεια για την απόκτηση του διδακτο¬ 
ρικού διπλώματος, σύμφωνα με την παράγραφο Ί του 
άρθρου 40 του ν. 4485/20Ί 7, είναι τουλάχιστον τρία (3) 
πλήρη ημερολογιακά έτη από την ημερομηνία ορισμού 
της τριμελούς Συμβουλευτικής επιτροπής σύμφωνα με 
την παράγραφο 2 του άρθρου 39 του ν. 4485/20Ί 7. 

Με απόφαση του Τμήματος καθορίζεται ο μέγιστος 
χρόνος ολοκλήρωσης της διατριβής (άρθρο 45, παρ. 2, 
περ. στ του ν. 4485/20Ί 7). Ως μέγιστος χρόνος εκπόνη¬ 
σης της διδακτορικής διατριβής ορίζονται τα οκτώ (8) 
πλήρη ημερολογιακά έτη από την ημερομηνία ορισμού 
της τριμελούς συμβουλευτικής επιτροπής. 

Όσοι/ες υποψήφιοι/ες διδάκτορες του Τμήματος έχουν 
υπερβεί την ανώτατη διάρκεια εκπόνησης διδακτορι¬ 
κής διατριβής κατά τη δημοσίευση του Κανονισμού, 
υποχρεούνται στην ολοκλήρωσή της εντός διετίας από 
τη δημοσίευσή του. Σε περιπτώσεις που η διδακτορική 
διατριβή δεν περατώνεται εντός του προβλεπόμενου 
χρόνου, ο υποψήφιος διαγράφεται αυτόματα από τα μη¬ 
τρώα των υποψηφίων διδακτόρων του τμήματος. Δια¬ 
κοπή της διδακτορικής διατριβής μπορεί να γίνει και με 
αιτιολογημένη αίτηση του επιβλέποντα ή απλή αίτηση 
του υποψηφίου στη Συνέλευση του Τμήματος. 

Ο/η υποψήφιος/α διδάκτορας σε ειδικές περιπτώσεις 
και με αιτιολογημένη αίτηση, μπορεί να αιτηθεί ανα¬ 
στολής σπουδών μια φορά κατά τη διάρκεια των διδα¬ 
κτορικών σπουδών του για χρονικό διάστημα που δεν 
μπορεί να είναι μεγαλύτερο των δυο (2) ετών, η οποία 
μετά από επαρκώς αιτιολογημένη εισήγηση της τριμε¬ 
λούς συμβουλευτικής επιτροπής, εγκρίνεται με απόφα¬ 
ση της Συνέλευσης του Τμήματος. Κατά τη διάρκεια της 
αναστολής, αίρεται η ιδιότητά του/της υποψηφίου/ιας 
διδάκτορα και τα εξ αυτής απορρέοντα δικαιώματα. Ο 


χρόνος της αναστολής δεν προσμετράται στον μέγιστο 
συνολικό χρόνο εκπόνησης της διδακτορικής διατρι¬ 
βής. Δεν προσμετράται, επίσης, στον μέγιστο αριθμό 
των υποψηφίων διδακτόρων ανά μέλος Δ.Ε.Π.. 

Μερική τροποποίηση του τίτλου της διδακτορικής δι¬ 
ατριβής ή τυχόν αναπροσαρμογή του στα δεδομένα που 
προκύπτουν από την έρευνα του υποψήφιου Διδάκτορα, 
επιτρέπεται με τεκμηριωμένη εισήγηση της τριμελούς 
συμβουλευτικής επιτροπής και θετική απόφαση της Συ¬ 
νέλευσης του Τμήματος, μέχρι και ένα (Ί) χρόνο πριν τη 
δημόσια υποστήριξη της Διδακτορικής διατριβής. Σημα¬ 
ντική αλλαγή όμως του τίτλου, η οποία υποδηλώνει με¬ 
ταβολή του αντικειμένου έρευνας, σημαίνει την έναρξη 
νέας διαδικασίας εκπόνησης διδακτορικής διατριβής και 
ακολουθείται η αντίστοιχη διαδικασία του Κανονισμού. 

Η διδακτορική διατριβή εκπονείται ολικά ή κατά ένα 
μέρος της, στα εργαστήρια του Τμήματος Πολιτικών 
Μηχανικών του Δ.Π.Θ. Είναι δυνατή η συνεπίβλεψη της 
διδακτορικής διατριβής σύμφωνα με τα οριζόμενα στο 
άρθρο 3 της παρ. 43 του ν. 4485/20Ί 7, εφόσον έχει κα¬ 
ταρτιστεί το οριζόμενο από το Νόμο Ειδικό Πρωτόκολλο 
Συνεργασίας (Ε.Π.Σ.). 

Άρθρο 7 

Δικαιώματα / Παροχές Υποψηφίων Διδακτόρων 

Οι διδακτορικές σπουδές προσφέρονται δωρεάν. 

Οι υποψήφιοι/ες διδάκτορες, για πέντε (5) έτη από την 
ημερομηνία ορισμού τηςτριμελούς συμβουλευτικής επι¬ 
τροπής, διατηρούν πλήρη τα δικαιώματα και τις παροχές 
που προβλέπονται και γιατους/τις φοιτητές/τριεςτου β' 
κύκλου σπουδών. 

Ενδεικτικά αναφέρονται: τεχνολογική και οικονομική 
υποστήριξη, βραβεία, υποτροφίες, φοιτητική μέριμνα, 
εκπροσώπηση σε συλλογικά όργανα, κ.ά.. 

Επιπλέον, οι υποψήφιοι/ες διδάκτορες διατηρούν 
δικαιώματα πρόσβασης, δανεισμού και χρήσης των 
ηλεκτρονικών υπηρεσιών των πανεπιστημιακών βιβλι¬ 
οθηκών μέχρι και πέντε (5) έτη μετά την απονομή του 
διδακτορικού διπλώματος. 

Άρθρο 8 

Υποχρεώσεις Υποψηφίων Διδακτόρων 

Ο/Η υποψήφιος/α διδάκτορας έχει υποχρέωση ανα¬ 
νέωσης της εγγραφής του/της κάθε ακαδημαϊκό έτος. 

Ο υποψήφιος διδάκτορας, το τελευταίο τρίμηνο κάθε 
ημερολογιακού έτους, παρουσιάζει προφορικά και υπο¬ 
βάλλει και εγγράφως αναλυτικό υπόμνημα ενώπιον της 
τριμελούς συμβουλευτικής επιτροπής σχετικά με την 
πρόοδο της διδακτορικής του διατριβής. Αντίγραφο 
του υπομνήματος, καθώς και σχόλια επ'αυτού από τον 
επιβλέποντα ή την τριμελή επιτροπή και εκθέσεις προό¬ 
δου, διαβιβάζονται μέσω της τριμελούς συμβουλευτικής 
επιτροπής στη Γραμματεία του Τμήματος, στο τέλος κάθε 
ημερολογιακού έτους και καταχωρίζονται στον ατομικό 
φάκελο του υποψηφίου. 

Η ενεργός συμμετοχή του/της υποψηφίου/ας στις 
εκπαιδευτικές και ερευνητικές δραστηριότητες του ερ- 
γαστηρίου/σπουδαστηρίου ή σε άλλη περίπτωση στον 
Τομέα στον οποίο αυτός εκπονεί τη διατριβή του/της, 

είναι υποχρεωτική. Η υποχρεωτική αυτή διαδικασία πε¬ 
ριλαμβάνει τη συμμετοχή του/της υποψηφίου/ας στη 
διενέργεια θεωρητικών και εργαστηριακών ασκήσε¬ 
ων, τη συμμετοχή του/της ως επιτηρητή στις εξετάσεις 
των μαθημάτων του Τομέα, τη συμμετοχή του/της στις 
ερευνητικές δραστηριότητες (εργαστηριακές ασκήσεις 
και πειράματα, επίβλεψη προπτυχιακών διπλωματικών) 
του εργαστηρίου, καθώς και άλλες υποστηρικτικές στην 
εκπαιδευτική δραστηριότητα του εργαστηρίου δράσεις. 
Κατόπιν εισήγησης του επιβλέποντος, ο οικείος Τομέας 
δύναται να εξαιρέσει μερικώς ή ολικώς από τις ανωτέρω 
υποχρεώσεις τους υποψήφιους διδάκτορες. 

Για τη δημόσια υποστήριξη της διδακτορικής διατρι¬ 
βής, απαιτείται η ύπαρξη τουλάχιστον δύο (2) πρωτό¬ 
τυπων δημοσιεύσεων από το υλικό της διατριβής σε 
επιστημονικό περιοδικό που περιλαμβάνεται σε διεθνή 
βάση δεδομένων και στις οποίες ο υποψήφιος να είναι 
1 ος ή 2ος συγγραφέας. Εναλλακτικά, επιτρέπεται η ύπαρ¬ 
ξη μίας πρωτότυπης δημοσίευσης από το υλικό της δια¬ 
τριβής σε επιστημονικό περιοδικό που περιλαμβάνεται 
σε διεθνή βάση δεδομένων και στην οποία ο υποψήφιος 
να είναι Ίος συγγραφέας και τρεις εργασίες δημοσιευ¬ 
μένες σε επιστημονικά συνέδρια (δύο εκ των οποίων 
θα είναι διεθνή), τα οποία είναι επαναλαμβανόμενα και 
εκδίδουν πρακτικά (σε έντυπη ή ηλεκτρονική μορφή) 
μετά από αξιολόγηση των εργασιών. 

Άρθρο 9 

Διαδικασία Επιλογής Υποψηφίων Διδακτόρων 

Το Τμήμα Πολιτικών Μηχανικών του Δ.Π.Θ. μπορεί να 
προκηρύσσει θέσεις υποψηφίων διδακτόρων, οι οποίες 
δημοσιοποιούνται δια του ημερησίου τύπου και αναρτώ- 
νται ηλεκτρονικά στον διαδικτυακό τόπο του Τμήματος 
(σύμφωνα με το άρθρο 42 του ν. 4485/20Ί 7). 
α) Ενέργειες του/της υποψηφίου/ιας 
Ο/Η υποψήφιος/α υποβάλλει στις ημερομηνίες 1 -30/9, 
1 -30/11,1-31/1,1-31/3 και 1-31/5 κατά τη διάρκεια του 
ακαδημαϊκού έτους, σχετική αίτηση με τα απαιτούμενα 
συνοδευτικά έγγραφα στη Γραμματεία του Τμήματος. 

Στην αίτηση αναγράφεται ο προτεινόμενος τίτλος, η 
προτεινόμενη γλώσσα εκπόνησης, η οποία μπορεί να 
είναι διάφορη της ελληνικής, καθώς και ο/η προτεινόμε- 
νος/η ως επιβλέπων/ουσα της διδακτορικής διατριβής, 
ο/η οποίος/α ανήκει σε όσους/ες έχουν δικαίωμα επίβλε¬ 
ψης διδακτορικής διατριβής, σύμφωνα με τα οριζόμενα 
στο άρθρο 39 του ν. 4485/2017 και στο άρθρο 8 του 
παρόντος Κανονισμού και ο/η οποίος/α πρέπει να είναι 
του ιδίου, ή ελλείψει του ιδίου, συναφούς γνωστικού 
αντικειμένου. Κάθε μέλος Δ.Ε.Π. του Τμήματος δύναται 
να επιβλέπει έως δέκα (10) υποψήφιους διδάκτορες ταυ¬ 
τόχρονα. Στον αριθμό αυτό δεν προσμετρώνται τυχόν 
υποψήφιοι για τους οποίους ισχύει το καθεστώς της 
συνεπίβλεψης, όπως ορίζεται στο Άρθρο Ί Ί του παρό¬ 
ντος Κανονισμού. Η αίτηση συνοδεύεται από αναλυτικό 
βιογραφικό σημείωμα του/της υποψηφίου/ιας και ολιγο¬ 
σέλιδο προσχέδιο της διδακτορικής διατριβής, 
β) Ενέργειες του Τμήματος 

Η Συνέλευση του Τμήματος, με βάση τη συνάφεια 
του ερευνητικού αντικειμένου των αιτήσεων που έχουν 


υποβληθεί, ορίζει τριμελή επιτροπή από μέλη ΔΕΠ του 
Τμήματος, ανά κατηγορία αιτήσεων. Η κάθε επιτροπή 
εξετάζει τις αντίστοιχες υποβληθείσες αιτήσεις και τα 
συνυποβαλλόμενα έγγραφα και καλεί σε συνέντευξη 
τον/την υποψήφιο/α. 

Κατόπιν, η κάθε επιτροπή υποβάλλει στη Συνέλευση 
του Τμήματος εισήγηση με αναλυτικό υπόμνημα, στο 
οποίο αναγράφονται οι λόγοι για τους οποίους ο/η υπο¬ 
ψήφιος/α πληροί ή δεν πληροί τις προϋποθέσεις προ- 
κειμένου να γίνει δεκτός/ή. Επιπρόσθετα, προτείνει τον/ 
την επιβλέποντα/ουσα, ακόμη και αν αυτός/ή δεν έχει 
προταθεί από τον/την υποψήφιο/α. Σε κάθε περίπτωση, 
το θέμα ανάγεται στην αρμοδιότητα της Συνέλευσης 
του Τμήματος. 

Η Συνέλευση του Τμήματος, συνεκτιμώνταςτη διαθε¬ 
σιμότητα των μελών ΔΕΠ του Τμήματος, αφού λάβει τη 
γνώμη του προτεινόμενου επιβλέποντος, συνεκτιμώντας 
το υπόμνημα της επιτροπής, εγκρίνει ή απορρίπτει αι¬ 
τιολογημένα την αίτηση του/της υποψηφίου/ας. Στην 
εγκριτική απόφαση της Συνέλευσης ορίζεται και η γλώσ¬ 
σα συγγραφής της διδακτορικής διατριβής. Η γλώσσα 
των διδακτορικών διατριβών συνήθως είναι η Ελληνική. 
Ωστόσο, μπορεί να συνταχθεί σε άλλη επίσημη γλώσσα 
της Ε.Ε. (κατά προτίμηση στην αγγλική), εφόσον εξασφα¬ 
λίζεται η απρόσκοπτη καθοδήγηση του υποψηφίου από 
κατάλληλη τριμελή επιτροπή. Σε ξενόγλωσσες διατριβές, 
απαιτείται εκτενής περίληψη τουλάχιστον 30 σελίδων 
στα Ελληνικά, ενώ όλοι οι τίτλοι (πινάκων, διαγραμμά¬ 
των, σχημάτων, φωτογραφιών κ.λπ.) θα πρέπει να είναι 
γραμμένοι στη γλώσσα συγγραφής της διατριβής και 
στα Ελληνικά. Στην περίπτωση συγγραφής της διατριβής 
στα Ελληνικά, θα πρέπει απαραιτήτως οι τίτλοι (πινάκων, 
διαγραμμάτων, σχημάτων, φωτογραφιών κ.λπ.), να είναι 
δίγλωσσοι (Ελληνικά και Αγγλικά) και να υπάρχει αγγλική 
περίληψη εύρους τουλάχιστον 10 σελίδων, όπου να περι- 
γράφονται τα βασικά στάδια της διδακτορικής διατριβής 
και τα κυριότερα εκ των συμπερασμάτων. 

Στην ίδια απόφαση, η Συνέλευση δύναται να καθορί¬ 
σει ως προϋπόθεση για την εκπόνηση της διδακτορικής 
διατριβής του/της υποψηφίου, την παράλληλη επιτυχή 
παρακολούθηση και εξέταση μαθήματος/ων σύμφωνα 
και με το άρθρο 5 του παρόντος κανονισμού. 

Η Συνέλευση του Τμήματος κατόπιν αιτιολογημένης 
σύστασης της Τριμελούς Συμβουλευτικής Επιτροπής, 
είναι δυνατό να επιτρέψει στον υποψήφιο διδάκτορα να 
εργασθεί για ένα χρονικό διάστημα υπό την επίβλεψη 
Καθηγητή αλλοδαπού Πανεπιστημίου κάτω από όρους 
που εγκρίνουν η τριμελής συμβουλευτική επιτροπή και 
η Συνέλευση του Τμήματος. 

Σε κάθε περίπτωση, η διδακτορική διατριβή πρέπει να 
είναι πρωτότυπη και να αποτελεί σημαντική συνεισφορά 
στην επιστημονική γνώση. 

Άρθρο ΊΟ 

Επίβλεψη Διδακτορικής Διατριβής 

1. Δικαίωμα επίβλεψης διδακτορικών διατριβών έχουν 
τα μέλη Δ.Ε.Π. α' βαθμίδας, αναπληρωτή και επίκουρου 
του οικείου ή άλλου Α.Ε.Ι. ή ερευνητές Α', Β' ή Ρ βαθ¬ 
μίδας από ερευνητικά κέντρα (του άρθρου 13Α του 

ν. 43 Ί 0/2014) συμπεριλαμβανομένων των ερευνητικών 
κέντρων της Ακαδημίας Αθηνών και του Ιδρύματος Ια- 
τροβιολογικών Ερευνών της Ακαδημίας Αθηνών, σύμ¬ 
φωνα με την παρ. Ί του άρθρου 39 του ν. 4485/20Ί 7. 

2. Η Συνέλευση του Τμήματος αναθέτει στον/στην 
προτεινόμενο/η επιβλέποντα/ουσα, σύμφωνα με την 
παράγραφο 3 του άρθρου 38 του ν. 4485/20Ί 7, την επί¬ 
βλεψη της διδακτορικής διατριβής και ορίζει τριμελή 
συμβουλευτική επιτροπή, με αρμοδιότητα να πλαισιώνει 
και να υποστηρίζει την εκπόνηση και συγγραφή της. 

3. Ο επιβλέπων Καθηγητής καθοδηγεί και υποστηρί¬ 
ζει την έρευνα του υποψηφίου διδάκτορα. Η λειτουργία 
της συμβουλευτικής επιτροπής είναι σημαντική, αλλά 
δεν υποκαθιστά τον ιδιαίτερο ρόλο του επιβλέποντος 
Καθηγητή, του οποίου η εμπλοκή στην επιβλεπόμενη 
έρευνα είναι κρίσιμη. Ειδικότερα, η άμεση συνεργασία 
επιβλέποντος και υποψηφίου διδάκτορα πρέπει να είναι 
τακτική και συνεχής. 

4. Στην τριμελή συμβουλευτική επιτροπή μετέχουν ως 
μέλη, ο/η επιβλέπων/ουσα και δύο ακόμη μέλη Δ.Ε.Π. 
α' βαθμίδας, αναπληρωτή και επίκουρου από το οικείο 
ή άλλο Α.Ε.Ι. ή καθηγητές αναγνωρισμένων ως ομοτα- 
γών ιδρυμάτων της αλλοδαπής, οι οποίοι είναι κάτοχοι 
διδακτορικού διπλώματος, ή ερευνητές των βαθμιδών 
Α', Β' ή Γ' από ερευνητικά κέντρα του άρθρου Ί 3Α του 
ν. 43 Ί 0/2014, συμπεριλαμβανομένων των ερευνητικών 
κέντρων της Ακαδημίας Αθηνών και του Ιδρύματος Ια- 
τροβιολογικών Ερευνών της Ακαδημίας Αθηνών ή από 
αναγνωρισμένα ερευνητικά κέντρα ή ινστιτούτα της 
αλλοδαπής και έχουν το ίδιο ή συναφές γνωστικό αντι¬ 
κείμενο με την υπό κρίση διδακτορική διατριβή. Ως μέλη 
της τριμελούς συμβουλευτικής επιτροπής είναι δυνατόν 
να ορίζονται και μέλη Δ.Ε.Π. τα οποία είναι σε άδεια. Στην 
τριμελή συμβουλευτική επιτροπή μετέχει τουλάχιστον 
ένα (Ί) μέλος Δ.Ε.Π. από τις τρεις πρώτες βαθμίδες του 
Τμήματος. 

5. Αν για οποιονδήποτε λόγο ο/η επιβλέπων/ουσα 
εκλείψει ή διαπιστωμένα αδυνατεί να τελέσει χρέη επι- 
βλέποντος/σας για χρονικό διάστημα άνω των τεσσάρων 
(4) μηνών, η Συνέλευση του Τμήματος, εκτιμώντας τις 
περιστάσεις, αναθέτει σε άλλον/η την επίβλεψη, σύμφω¬ 
να με όσα ορίζονται στις προηγούμενες παραγράφους, 
κατόπιν αίτησης του/της υποψήφιου/ας διδάκτορα και 
σύμφωνης γνώμης του/της νέου/ας προτεινόμενου/ης 
επιβλέποντος/ας. Σε διαφορετική περίπτωση, ένα από 
τα άλλα δύο (2) μέλη τηςΤριμελούς Συμβουλευτικής Επι¬ 
τροπής αναλαμβάνουν χρέη επιβλέποντος/ας, ακόμη 
και καθ' υπέρβαση του μέγιστου αριθμού υποψήφιων 
διδακτόρων. Οι χρονικοί περιορισμοί που προβλέπονται 
για τη λήψη του διδακτορικού διπλώματος από τον υπο¬ 
ψήφιο, εφόσον δεν μεταβάλλεται η ερευνητική περιοχή, 
παραμένουν ως είχαν και πριν την έγκριση της αλλαγής 
του επιβλέποντος Καθηγητή ή κάποιου μέλους της συμ¬ 
βουλευτικής επιτροπής. 

6. Αν ο/η αρχικός/ή επιβλέπων/ουσα μετακινηθεί σε 
άλλο Α.Ε.Ι. ή Τμήμα Α.Ε.Ι. ή συνταξιοδοτηθεί, συνεχίζει 
να τελεί χρέη επιβλέποντος/ουσας των διδακτορικών 
διατριβών που έχει αναλάβει, και ο τίτλος απονέμεται 
από το Α.Ε.Ι., στο οποίο ανήκει το Τμήμα, όπου ξεκίνησε 
η εκπόνηση της διδακτορικής διατριβής. 


7. Η Γραμματεία του Τμήματος οφείλει να αναρτήσει 
στον διαδικτυακό τόπο, στην ελληνική και στην αγγλική 
γλώσσα, τα ονόματα των υποψηφίων διδακτόρων, τους 
τίτλους και τις σύντομες περιλήψεις των εκπονούμενων 
διδακτορικών διατριβών, τα ονόματα των επιβλεπόντων/ 
ουσών και των άλλων δυο (2) μελών της τριμελούς συμ¬ 
βουλευτικής επιτροπής. 

Άρθρο Ί Ί 

Εκπόνηση Διδακτορικής Διατριβής 
με συνεπίβλεψη 

Το Τμήμα Πολιτικών Μηχανικών του Δ.Π.Θ. είναι δυ¬ 
νατόν να συνεργάζεται, σύμφωνα με όσα προβλέπο- 
νται στο άρθρο 43 του ν. 4485/20Ί 7, με Τμήματα ΑΕΙ, 
ερευνητικά κέντρα και ινστιτούτα του άρθρου Ί 3Α του 
ν. 43 Ί 0/20Ί 4, συμπεριλαμβανομένων των ερευνητικών 
κέντρων της Ακαδημίας Αθηνών και του Ιδρύματος Ια- 
τροβιολογικών Ερευνών της Ακαδημίας Αθηνών, για την 
εκπόνηση διατριβών με συνεπίβλεψη. Τα σχετικά με τη 
διαδικασία εκπόνησης της διατριβής, χορήγησης ενι¬ 
αίου ή χωριστού τίτλου κ.ά., προβλέπονται στο οικείο 
Ειδικό Πρωτόκολλο Συνεργασίας που καταρτίζεται από 
τα συνεργαζόμενα Τμήματα/φορείς και εγκρίνεται από 
την οικεία Σύγκλητο και τα συλλογικά όργανα διοίκησης 
των Ερευνητικών Κέντρων. 

Το Τμήμα Πολιτικών Μηχανικών του Δ.Π.Θ. είναι 
δυνατόν, επίσης, να συνεργάζεται με αναγνωρισμένα 
ως ομοταγή ιδρύματα ή ερευνητικά κέντρα και ινστι¬ 
τούτα της αλλοδαπής για την εκπόνηση διατριβών με 
συνεπίβλεψη. Τα σχετικά με τη διαδικασία εκπόνησης 
της διατριβής, χορήγησης ενιαίου ή χωριστού τίτλου 
κ.ά., προβλέπονται στο οικείο Ειδικό Πρωτόκολλο Συ¬ 
νεργασίας που καταρτίζεται σύμφωνα με όσα ορίζει η 
σχετική απόφαση του Υπουργού Παιδείας, Έρευνας και 
Θρησκευμάτων που δημοσιεύεται στην Εφημερίδα της 
Κυβερνήσεως. 

Άρθρο Ί 2 

Υποστήριξη και Αξιολόγηση 
της Διδακτορικής Διατριβής 

Μετά την ολοκλήρωση εκπόνησης της Διδακτορικής 
Διατριβής, ο/η υποψήφιος/α διδάκτορας υποβάλλει αί¬ 
τηση στην τριμελή συμβουλευτική επιτροπή, δια της 
Γραμματείας, για δημόσια υποστήριξη και αξιολόγησή 
της. 

Η Τριμελής Συμβουλευτική Επιτροπή αποφασίζει την 
έγκριση ή την αιτιολογημένη απόρριψη της αίτησης. 
Εφόσον αυτή εγκριθεί, συντάσσει αναλυτική εισηγη¬ 
τική έκθεση. Στην εισηγητική έκθεση καταγράφεται η 
ολοκλήρωση της εκπόνησης της διδακτορικής διατρι¬ 
βής και προτείνεται ο ορισμός επταμελούς εξεταστικής 
επιτροπής για τον/την υποψήφιο/α διδάκτορα. Για να 
διασφαλιστεί η ποιότητα του ερευνητικού έργου, θα 
πρέπει ο υποψήφιος, σε αυτό το στάδιο να πληροί τις 
προϋποθέσεις του άρθρου 8 του παρόντος Κανονισμού. 
Εάν η τριμελής συμβουλευτική επιτροπή δεν εγκρίνει την 
αίτηση του/της υποψηφίου/ας διδάκτορα, τότε, του/της 
δίνει αναλυτικά επιστημονικές παρατηρήσεις - βελτιώ¬ 
σεις, καθώς και χρονοδιάγραμμα υλοποίησης. 

Η Συνέλευση του Τμήματος, μετά την κατάθεση ανα¬ 
λυτικής θετικής εισηγητικής έκθεσης της τριμελούς 
συμβουλευτικής επιτροπής, ορίζει επταμελή εξεταστική 
επιτροπή για την αξιολόγηση της διδακτορικής διατρι¬ 
βής του/της υποψήφιου/ας διδάκτορα. Σε αυτήν μετέ¬ 
χουν τα μέλη της τριμελούς συμβουλευτικής επιτροπής, 
εκτός από τα αφυπηρετήσαντα μέλη αυτής, καθώς και 
τέσσερα επιπλέον μέλη που πληρούν τα κριτήρια του 
άρθρου 39 παρ. 2 εδάφιο β' του ν. 4485/20Ί 7 και έχουν 
την ίδια ή συναφή ειδικότητα με το επιστημονικό πεδίο 
της διδακτορικής διατριβής. Η τριμελής συμβουλευτική 
επιτροπή έχει δικαίωμα πρότασης των μελών της επτα- 
μελούς εξεταστικής επιτροπής. Πέντε (5) τουλάχιστον 
μέλη της επταμελούς εξεταστικής επιτροπής πρέπει να 
είναι μέλη Δ.Ε.Π., εκ των οποίων τουλάχιστον δύο (2) 
πρέπει να ανήκουν στο οικείο Τμήμα. Τα υπόλοιπα μέλη 
της επταμελούς εξεταστικής επιτροπής μπορεί να είναι 
μέλη Δ.Ε.Π. Πανεπιστημίων της ημεδαπής ή ομοταγών 
ιδρυμάτων της αλλοδαπής, καθηγητές Α.Σ.Ε.Ι. ή μέλη Ε.Π. 
τωνΤ.Ε.Ι. και της Α.Σ.ΠΑΙ.Τ.Ε. ή ερευνητές των βαθμιδών 
Α', Β' ή Γ' αναγνωρισμένου ερευνητικού κέντρου του 
εσωτερικού ή εξωτερικού, οι οποίοι να είναι κάτοχοι δι¬ 
δακτορικού διπλώματος. Τουλάχιστον δύο από τα επτά 
μέλη της επταμελούς εξεταστικής επιτροπής πρέπει να 
προέρχονται από άλλο ή άλλα ΑΕΙ. 

Προκειμένου να συγκροτηθεί η επταμελής εξεταστι¬ 
κή επιτροπή, τα αφυπηρετήσαντα μέλη της τριμελούς 
συμβουλευτικής επιτροπής, τα οποία δεν μπορούν να 
μετέχουν σε αυτήν, αντικαθίστανται από νέα μέλη που 
πληρούν τα κριτήρια του άρθρου 39 παρ. 2 εδάφια β' 
και γ' του ν. 4485/20Ί 7. Τα αφυπηρετήσαντα μέλη δι¬ 
καιούνται να παρευρεθούν στη διαδικασία δημόσιας 
παρουσίασης και αξιολόγησης με δικαίωμα λόγου, χωρίς 
όμως δικαίωμα ψήφου. Μέλη ΔΕΠ τα οποία βρίσκονται 
σε άδεια, δύνανται να συμμετέχουν ως μέλη της Επτα¬ 
μελούς Εξεταστικής Επιτροπής. 

Η Διδακτορική Διατριβή υποστηρίζεται από τον/την 
υποψήφιο/α διδάκτορα δημόσια, περίπου επί ημίωρο, 
ενώπιον της επταμελούς εξεταστικής επιτροπής. Η δι¬ 
αδικασία της δημόσιας υποστήριξης προϋποθέτει τη 
φυσική παρουσία τουλάχιστον των τεσσάρων (4) μελών 
της επταμελούς εξεταστικής επιτροπής, ενώ τα λοιπά 
μέλη μπορούν να συμμετέχουν και μέσω τηλεδιάσκεψης. 

Ο/Η υποψήφιος/α, επίσης, απαντά στις ερωτήσεις των 
μελών της επταμελούς Εξεταστικής επιτροπής. Με τη 
σύμφωνη γνώμη της επταμελούς εξεταστικής επιτρο¬ 
πής είναι δυνατό να υποβληθούν ερωτήσεις και από το 
ακροατήριο. 

Στη συνέχεια, ο/η υποψήφιος/α αποχωρεί και η επτα¬ 
μελής εξεταστική επιτροπή συσκέπτεται χωρίς την 
παρουσία τρίτων και κρίνει τη διατριβή ως προς την 
ποιότητα, την πληρότητα, την πρωτότυπη σκέψη και τη 
συμβολή της στην επιστήμη και με βάση αυτά τα κριτή¬ 
ρια διατυπώνει την τελική της κρίση και τη βαθμολογεί. 

Η έγκριση και βαθμολόγηση βεβαιώνεται με σχετικό 
πρακτικό. Η διδακτορική διατριβή εγκρίνεται με πλειο- 
ψηφία τουλάχιστον πέντε (5) μελών της επταμελούς εξε¬ 
ταστικής επιτροπής. Το πρακτικό υπογράφεται από όλα 
τα συμμετέχοντα στη διαδικασία της αξιολόγησης της 
διατριβής μέλη της επταμελούς εξεταστικής επιτροπής 
και διαβιβάζεται δια της Γραμματείας, στη Συνέλευση 


του Τμήματος. Σε περίπτωση κατά την οποία το πρακτικό 
φέρει υπογραφές τεσσάρων μελών της επταμελούς Επι¬ 
τροπής και πέμπτο μέλος έχει υπογράψει την Εισηγητική 
Έκθεση, ο τίτλος θεωρείται ότι έχει χορηγηθεί εγκύρως 
(ν. 4Ί 86/20Ί 3, άρθρο 39, παρ. 18). 

Η εγκριθείσα διδακτορική διατριβή βαθμολογείται με 
την ακόλουθη κλίμακα: 

- Άριστα 

- Λίαν Καλώς 

- Καλώς 

Στην περίπτωση όπου ζητούνται ήσσονος σημασίας 
τροποποιήσεις, η τριμελής επιτροπή, ενεργώντας εξ ονό¬ 
ματος της επταμελούς εξεταστικής επιτροπής, εξουσιο¬ 
δοτείται, όταν λάβει τις τροποποιήσεις, να δώσει την τε¬ 
λική έγκριση. Στην περίπτωση όπου ζητούνται μείζονος 
σημασίας τροποποιήσεις, η επταμελής εξεταστική επι¬ 
τροπή ως σώμα πρέπει να εγκρίνει την τροποποιημένη 
διατριβή. Στην τελευταία αυτή περίπτωση, η επικοινωνία 
των μελών της επταμελούς εξεταστικής επιτροπής μπο¬ 
ρεί να γίνει μέσω ηλεκτρονικών μέσων και η απόφασή 
της θα είναι τελική. Σε κάθε περίπτωση που απαιτού¬ 
νται τροποποιήσεις, το τελικό διορθωμένο τεύχος της 
διατριβής θα πρέπει είτε να αποστέλλεται ηλεκτρονικά 
στα μέλη της Γ.Σ., είτε τα μέλη ΔΕΠ να έχουν ηλεκτρονική 
πρόσβαση σε αυτό τουλάχιστον μία εβδομάδα πριν την 
ορκωμοσία του υποψηφίου διδάκτορα. 

Άρθρο Ί 3 

Αναγόρευση και Καθομολόγηση Διδακτόρων 

Η επίσημη αναγόρευση και καθομολόγηση του/της 
υποψήφιου/ας διδάκτορα γίνεται από τη Συνέλευση του 
Τμήματος σε δημόσια συνεδρίαση παρουσία του/της 
υποψήφιου/ας Διδάκτορα. Ο/Η Πρόεδρος του Τμήματος 
θέτει υπόψη του Σώματος το πρακτικό της εξεταστικής 
επιτροπής, που πιστοποιεί την επιτυχή ολοκλήρωση της 
διαδικασίας προφορικής παρουσίασης και αξιολόγη¬ 
σης της διδακτορικής διατριβής και ακολουθεί η ανα¬ 
γόρευση και καθομολόγηση του/της υποψηφίου/ας σε 
διδάκτορα του Τμήματος. Η τελετή περιγράφεται στο 
παράρτημα του παρόντος Κανονισμού. 

Προϋπόθεση για την αναγόρευση αποτελεί η κατάθε¬ 
ση της διδακτορικής Διατριβής και της περίληψής της 
στην Κεντρική Βιβλιοθήκη του Δημοκρίτειου Πανεπιστη¬ 
μίου Θράκης (σε έντυπη και ηλεκτρονική μορφή), στο 
Εθνικό Κέντρο Τεκμηρίωσης, στην Εθνική Βιβλιοθήκη 
και, εφόσον το οικείο Τμήμα το επιθυμεί, με απόφαση της 
Συνέλευσης θα διατηρείται αντίγραφό της σε ηλεκτρονι¬ 
κή μορφή σε ειδικά διαμορφωμένο ηλεκτρονικό αρχείο. 

Στον/Στην Διδάκτορα χορηγείται Αντίγραφο Διδακτο¬ 
ρικού Διπλώματος. 

Άρθρο 14 

Είδος και Τύπος Διδακτορικού Διπλώματος 

Ο τίτλος του Διδακτορικού Διπλώματος είναι δημόσιο 
έγγραφο, απονέμεται δε στο γνωστικό αντικείμενο του 
Τμήματος στο οποίο εκπονήθηκε η διδακτορική δια- 
τριβή. 

Τον τύπο του Διδακτορικού Διπλώματος ορίζει με από¬ 
φασή της η Σύγκλητος του Δημοκριτείου Πανεπιστημίου 
Θράκης.Το Διδακτορικό Δίπλωμα (περγαμηνή/πάπυρος) 
υπογράφεται από τον/την Πρύτανη, τον/την Πρόεδρο 

του Τμήματος και τον/τη Γραμματέα του Τμήματος και 
σφραγίζεται με τη σφραγίδα του Δ.Π.Θ.. 

Στον διδάκτορα είναι δυνατόν να χορηγείται, πριν από 
την καθομολόγηση, πιστοποιητικό επιτυχούς περάτωσης 
της διδακτορικής διατριβής του. 

Άρθρο Ί5 

Παράλληλες Δραστηριότητες 

Ί. α) Στην περίπτωση που ο υποψήφιος διδάκτορας 
είναι κάτοχος Διπλώματος Μεταπτυχιακών Σπουδών 
άλλου συναφούς Τμήματος ή και σε άλλες ειδικές πε¬ 
ριπτώσεις, ο επιβλέπων, μετά από σύμφωνη γνώμη της 
συμβουλευτικής επιτροπής, μπορεί να ζητήσει από τον 
υποψήφιο διδάκτορα, εφόσον αυτό κρίνεται απαραίτη¬ 
το, την υποχρεωτική παρακολούθηση συγκεκριμένων 
μαθημάτων μεταπτυχιακού επιπέδου του οικείου Τμήμα¬ 
τος ή άλλωνΤμημάτων του Δημοκριτείου Πανεπιστημίου 
Θράκης, μετά από έγκριση της Συνέλευσης ή της Ε.Δ.Ε. 
του Τμήματος. Ο αριθμός των μαθημάτων καθορίζεται 
στον Κανονισμό του συγκεκριμένου Προγράμματος Με¬ 
ταπτυχιακών Σπουδών. 

β)Τη σχετική έγκριση αιτείται ο επιβλέπων Καθηγητής. 
Η παρακολούθηση αυτή μπορεί να συνεπάγεται τη συμ¬ 
μετοχή σε εξετάσεις, όχι όμως δικαίωμα ή υποχρέωση 
εγγραφής ή αποφοίτησης από άλλο Πρόγραμμα Μετα¬ 
πτυχιακών Σπουδών. 

γ) Στον εσωτερικό Κανονισμό Μεταπτυχιακών Σπου¬ 
δών των Π.Μ.Σ. μπορεί να προβλέπεται η υποχρεωτική 
παρακολούθηση ειδικών μαθημάτων διδακτορικού επι¬ 
πέδου που προσφέρονται στους υποψηφίους διδάκτο¬ 
ρες του Τμήματος. Εάν απαιτηθεί η υποχρεωτική παρα¬ 
κολούθηση μαθημάτων από τον υποψήφιο διδάκτορα, 
αυτό πρέπει να συμβεί κατά το πρώτο έτος εγγραφής 
του στο Διδακτορικό Πρόγραμμα Σπουδών. 

2.0 υποψήφιος Διδάκτωρ έχει τη δυνατότητα να πραγ¬ 
ματοποιήσει ένα μέρος της έρευνάςτου σε Πανεπιστήμιο 
άλλης χώρας μετά από σύμφωνη γνώμη της συμβου¬ 
λευτικής επιτροπής και της Συνέλευσης του Τμήματος, 
προκειμένου να εξοικειωθεί με το διεθνές σύστημα αξι¬ 
ολόγησης και τεκμηρίωσης της επιστημονικής γνώσης. 
Ο υποψήφιος οφείλει να επιδιώκει ενεργή παρουσία στο 
διεθνές ακαδημαϊκό σύστημα, συμμετέχοντας σε σεμινά¬ 
ρια ή επιστημονικά συνέδρια, αποβλέποντας στην ανα¬ 
γνώριση της έρευνάς του με δημοσιεύσεις σε περιοδικά 
με σύστημα κριτών, όπου αυτό είναι εφικτό. 

3. Εφόσον υπάρχει οικονομική δυνατότητα, τα Π.Μ.Σ. 
επιχορηγούν τη συμμετοχή των υποψηφίων Διδακτόρων 
σε εθνικά ή διεθνή συνέδρια μετά από απόφαση της Συ¬ 
νέλευσης του Τμήματος. 

Άρθρο Ί6 

Διαγραφή 

Η Συνέλευση του Τμήματος Πολιτικών Μηχανικών, 
μετά από εισήγηση της τριμελούς συμβουλευτικής επι¬ 


τροπής, μπορεί να αποφασίσει τη διαγραφή υποψηφίου/ 
ας διδάκτορα του/της οποίου/ας η πρόοδος κρίνεται 
ανεπαρκής. Στην απόφαση τεκμηριώνονται οι λόγοι 
διαγραφής. 

Επίσης, διαγραφή υποψηφίου διδάκτορα μπορεί να 
γίνει και μετά από αίτησή του/της. Ανεπαρκής πρόο¬ 
δος του/της υποψηφίου/ας διδάκτορα χαρακτηρίζεται 
εκείνη η οποία τεκμηριώνεται με δύο (2) τουλάχιστον 
αρνητικές εκθέσεις προόδου ή /και απουσία εκθέσεων 
προόδου. 

Άρθρο Ί7 

Συμμετοχή Υποψηφίων Διδακτόρων 

στην εκπαιδευτική διαδικασία 

Με απόφαση της Γενικής Συνέλευσης Ειδικής Σύν¬ 
θεσης του Τμήματος (άρθρο 9 παρ. 3 εδάφιο ε' του 
ν. 3685/2008 που παραμένει σε ισχύ σύμφωνα με το 
άρθρο 88 περ. α' του ν. 4485/20Ί 7) και κοινή απόφαση 
των Υπουργείων Παιδείας και Οικονομικών μπορεί να 
ανατίθεται σε υποψήφιους/ες διδάκτορες η επικουρία 
μελών ΔΕΠ του Τμήματος σε προπτυχιακό και μεταπτυ¬ 
χιακό επίπεδο με ωριαία αντιμισθία, η οποία επιβαρύνει 
τον τακτικό προϋπολογισμό του Ιδρύματος. 

Άρθρο Ί8 

Διοικητική Υποστήριξη 

των Διδακτορικών Σπουδών 

Η διοικητική υποστήριξη των διδακτορικών δπουδών 
γίνεται από τη Γραμματεία του οικείου Τμήματος στο 
οποίο εκπονείται. 

Στη Γραμματεία του Τμήματος τηρείται αρχείο με 
ατομική μερίδα για κάθε υποψήφιο/α διδάκτορα, στην 
οποία καταγράφεται κάθε στοιχείο σχετικό με τις σπου¬ 
δές του/της. 

Άρθρο Ί 9 

Ισχύς του Κανονισμού 

Οι διατάξεις του παρόντος Κανονισμού ισχύουν από 
τη δημοσίευσή του στην Εφημερίδα της Κυβερνήσεως. 


ΠΑΡΑΡΤΗΜΑΤΑ 

(ως αναπόσπαστο μέρος 

του Κανονισμού Διδακτορικών Σπουδών) 

ΠΑΡΑΡΤΗΜΑΤΑ 

Ί. Απονομή Διδακτορικού Διπλώματος. Τελετή 

2. Τύπος Διδακτορικού Διπλώματος (Δ.Δ.) του Δ.Π.Θ. 

3. Τύπος Πιστοποιητικού αναγόρευσης Διδάκτορα 

4. Αίτηση 

5. Εισήγηση 

6. Περίγραμμα πρωτοκόλλου 

7. Παράρτημα 

8. Υπόδειγμα για σχήμα Θθπΐΐ 

1. Απονομή Διδακτορικού Διπλώματος. Τελετή καθομολόγησης 

Η αναγόρευση του υποψηφίου σε Διδάκτορα του Τμήματος Πολιτικών 
Μηχανικών της Πολυτεχνικής Σχολής του Δημοκριτείου Πανεπιστημίου 
Θράκης γίνεται από τη Συνέλευση σε μία από τις συνεδριάσεις της, η ημερήσια 
διάταξη της οποίας περιλαμβάνει ως ίδιον θέμα αντίστοιχα την αναγόρευση και 
την ορκωμοσία του υποψηφίου. 

Η αναγόρευση και ορκωμοσία του υποψηφίου Διδάκτορα γίνεται παρουσία 
του Πρύτανη του Δ.Π.Θ., ή, όταν αυτός κωλύεται, παρουσία ενός εκ των 
Αντιπρυτάνεων. 

Κατά την τελετή της αναγόρευσης του υποψηφίου σε Διδάκτορα 
αναγιγνώσκεται από τον Πρόεδρο του Τμήματος το πρακτικό της Επταμελούς 
Εξεταστικής Επιτροπής και στη συνέχεια ο Πρόεδρος του Τμήματος 
αναγιγνώσκει τα παρακάτω: 

« Ο/Η. . (Ονοματεπώνυμο) . διπλωματούχος/πτυχιούχος 

του . (Τμήμα, Σχολή, Πανεπιστήμιο) . 

συνέταξεν Διδακτορικήν Διατριβήν (Μ.Δ.) ή επιγράφεται 


., ήπερ τοις αναγνούσι καθηγηταίς εμμελώς έχειν έδοξεν, ούτος (αύτη) δε 

την επί διδακτορία δοκιμασίαν ευδοκίμως υπέστη. 

Ερωτών ουν το Τμήμα, ει τούτο ικανώς τα τεκμήρια της του (της) υποψηφίου 
επιστημονικής παιδείας ποιούμενον δοκιμάζει τούτον (ταύτην) εις τους 
Διδάκτορας του Τμήματος Πολιτικών Μηχανικών της Πολυτεχνικής Σχολής του 
Δημοκριτείου Πανεπιστημίου Θράκης■ ερωτών δε και τον Πρύτανιν, ει τη του 
Τμήματος βουλή ομολογεί. Καθομολόγησον δη άπερ ο νόμος δημοσία 
καθομολογείν κελεύει τους το διδακτορικόν αξίωμα μετιόντας». 

Ακολούθως ο υποψήφιος θέτοντας τη δεξιά παλάμη του επί του ιερού 
Ευαγγελίου (ή του Κορανίου ανάλογα) δίδει τον κάτωθι νενομισμένο όρκο. 

«Επειδήπερ το Τμήμα Πολιτικών Μηχανικών της του Δημοκριτείου 
Πανεπιστημίου Θράκης Πολυτεχνικής Σχολής, του Πρύτανεως επινεύσαντος, εις 
τους εαυτώ Διδάκτορας ηξίωσε δοκιμάσαι με, αυτώ και τη Πρυτανηίη δημοσία 
πίστιν δίδωμι τήνδε: 

Της μεν επιστήμης ως οίον τε μάλιστα εν τω βίω επιμελήσεσθαι, καπί το 
τελειότερον αυτήν προαγαγείν και αγλαισαι αεί πειράσεσθαι, μηδέ χρήσεσθαι τούτη 
επίχρηματισμώ ή κενού κλέους Θήρα, αλλ' εφ' ώ αν της θείας αλήθειας, το φως 
προσωτέρω διαχεόμενον αεί πλείοσιν επαυγάζη, παν δε ποιήσειν προθύμως ό,τι 
αν μέλλη εις ευσέβειαν και κόσμον ηθών και σεμνότητα τρόπων οίσειν, μηδέ της 
των άλλων διδασκαλίας συν αβελτηρία κατεπιχειρήσειν ποτέ, κενοφρονών 
περπερευόμένος (περπερευομένη), και τα εκείνοις δεδογμένα κατασοφιστεύειν 
πειρώμενος (πειρωμένη), μηδ' εθελήσειν ταναντία ων αυτός (αυτή) γιγνώσκω 
διδάσκειν, μηδέ καπηλεύειν την επιστήμην και το του των Μουσών θιασώτου 

αξίωμα αισχύνειν τη των ηθών ακοσμία. Ταύτην μοι την επαγγελίαν επιτελούντι 
(επιτελούση) είη μοι τον Θεόν αρωγόν κτήσασθαι εν τω βίω». 

Για όσους/ες δεν επιθυμούν να δώσουν όρκο θρησκευτικού τύπου, 
επιτρέπεται απλή επίκληση της τιμής και της συνείδησής τους. 

Στην περίπτωση αυτή ο/η υποψήφιος/α Διδάκτορας δηλώνει τα εξής: 

«Αιαβεβαιώ επί τη τιμή και συνειδήσει εμού τα κάτωθι: Επειδήπερ το Τμήμα 
Πολιτικών Μηχανικών της του Αημοκριτείου Πανεπιστημίου Θράκης 
Πολυτεχνικής Σχολής, του Πρυτάνεως επινεύσαντος, εις τους εαυτώ Διδάκτορας 
ηξίωσε δοκιμάσαι με, αυτώ και τη Πρυτανηίη δημοσία πίστιν δίδωμι τήνδε: 

Της μεν επιστήμης ως οίον τε μάλιστα εν τω βίω επιμελήσεσθαι, καπί το 
τελειότερον αυτήν προαγαγείν και αγλαισαι αεί πειράσεσθαι, μηδέχρήσεσθαι ταύτη 
επί χρηματισμώ ή κενού κλέους Θήρα, αλλ' εψ' ώ αν της αλήθειας, το φως 
προσωτέρω διαχεόμενον αεί πλείοσιν επαυγάζη, παν δε ποιήσειν προθύμως ό,τι 
αν μέλλη εις κόσμον ηθών και σεμνότητα τρόπων οίσειν, μηδέ της των άλλων 
διδασκαλίας συν αβελτηρία κατεπιχειρήσειν ποτέ, κενοφρονών περπερευόμένος 
(περπερευομένη), και τα εκείνοις δεδογμένα κατασοφιστεύειν πειρώμενος 
(πειρωμένη), μηδ' εθελήσειν ταναντία ων αυτός (αυτή) γιγνώσκω διδάσκειν, μηδέ 
καπηλεύειν την επιστήμην και το του των Μουσών θιασώτου αξίωμα αισχύνειν τη 
των ηθών ακοσμία». 

Κατόπιν ο Πρόεδρος του Τμήματος αναγιγνώσκει το εξής κείμενο: 

«Επειδήπερ ου μόνον εν ταις ειωθόταις δοκιμασίαις της σής επιστήμης έλεγχον 
παρέσχες σαφέστατον, αλλά και εν τη διδακτορική διατριβή, ην φιλοπονήσας 
προσήνεγκες τω Τμήματι Πολιτικών Μηχανικών, άξιον (αξίαν) του διδακτορικού 
αξιώματος σεαυτόν (σεαυτήν) απέφηνας καπί τούτοις το μεν Τμήμα σε κατά τα 
νόμιμα εδοκίμασε, ο δε Πρύτανις ταύτην την δοκιμασίαν επήνεσε, δια ταύτα 

εγώ . (Ονοματεπώνυμο) . Καθηγητής του 

Τμήματος ., νυν Πρόεδρος του Τμήματος Πολιτικών Μηχανικών 

διατελών τε και χρώμενος τη δυνάμει, ην παρά των εν Πανεπιστημίω και Τμήματι 
νόμων είληφα, 

σε . ( Ονοματεπώνυμο ) . 

., υποψήφιον (υποψήφιον) της του Τμήματος Πολιτικών 

Μηχανικών διδακτορίας δημοσία Διδάκτορα του Τμήματος Πολιτικών 
Μηχανικών του Αημοκριτείου Πανεπιστημίου Θράκης αναγορεύω και πάσας τας 
τω πανεπιστημιακώ αξιώματι τούτω παρεπομένας προνομίας σοι δίδωμι, 
συνθιασώτην μεν και εταίρον της επιστήμης σε προσαγορεύων, της δε επιστήμης 
ταύτης δια παντός του βίου φιλοτίμως αντέχεσθαι παραινών». 

2. Τύπος Διδακτορικού Διπλώματος (Δ.Δ.) του Δ.Π.Θ. 
ΕΛΛΗΝΙΚΗ ΔΗΜΟΚΡΑΤΙΑ 

ΔΗΜΟΚΡΙΤΕΙΟ ΠΑΝΕΠΙΣΤΗΜΙΟ ΘΡΑΚΗΣ 



ΤΜΗΜΑ ΠΟΛΙΤΙΚΩΝ ΜΗΧΑΝΙΚΩΝ 
ΑΡΙΘΜΟΣ ΔΙΠΛΩΜΑΤΟΣ.... 


ΠΡΥΤΑΝΕΥΟΝΤΟΣ 

ΕΝ ΤΩ ΔΗΜΟΚΡΙΤΕΙΩ ΠΑΝΕΠΙΣΤΗΜΙΩ ΘΡΑΚΗΣ 

(Όνομα Πατρώνυμο Επώνυμο του Πρύτανη) 

ΚΑΘΗΓΗΤΟΥ (ειδικότητα) 

(Όνομα Πατρώνυμο Επώνυμο του Προέδρου του Τμήματος) 
ΚΑΘΗΓΗΤΗΣ (ειδικότητα) 

ΕΠΙ ΔΕ ΤΟΥ ΠΑΡΟΝΤΟΣ ΤΟΥ ΤΜΗΜΑΤΟΣ ΠΟΛΙΤΙΚΩΝ ΜΗΧΑΝΙΚΩΝ 

ΠΡΟΕΔΡΟΣ 

(Όνομα Πατρώνυμο Επώνυμο του Διδάκτορα) 

ΑΠΟ ΔΟΓΜΑΤΟΣ ΟΜΟΘΥΜΟΥ ΤΟΥ ΤΜΗΜΑΤΟΣ ΠΟΛΙΤΙΚΩΝ ΜΗΧΑΝΙΚΩΝ 
ΕΙΣ ΤΟΥΣ ΔΙΔΑΚΤΟΡΑΣ ΤΟΥ ΤΜΗΜΑΤΟΣ ΠΟΛΙΤΙΚΩΝ ΜΗΧΑΝΙΚΩΝ 

ΕΝΕΚΡΙΝΕ 

ΜΕ ΕΠΙΔΟΣΙΝ «.» (επίδοση) 

ΜΗΝΟΣ. (μήνας) . (ημερομηνία) 

ΕΤΕΙ. (έτος) 


Ο ΠΡΥΤΑΝΙΣ ΤΟΥ Δ.Π.Θ. Ο ΠΡΟΕΔΡΟΣ ΤΟΥ ΤΜΗΜΑΤΟΣ 


Ο/Η ΓΡΑΜΜΑΤΕΥΣ ΤΟΥ ΤΜΗΜΑΤΟΣ 

3. Τύπος Πιστοποιητικού αναγόρευσης Διδάκτορα 

ΕΛΛΗΝΙΚΗ ΔΗΜΟΚΡΑΤΙΑ 
ΔΗΜΟΚΡΙΤΕΙΟ ΠΑΝΕΠΙΣΤΗΜΙΟ ΘΡΑΚΗΣ 



ΑΡΙΘΜΟΣ ΠΙΣΤΟΠΟΙΗΤΙΚΟΥ.... 


ΠΟΛΥΤΕΧΝΙΚΗ ΣΧΟΛΗ 
ΤΜΗΜΑ ΠΟΛΙΤΙΚΩΝ ΜΗΧΑΝΙΚΩΝ 

Πιστοποιείται ότι: 

Ο/Η κύριος/κυρία (Όνομα Επώνυμο Πατρώνυμο του Διδάκτορα) από (όνομα πόλης) 
Διπλωματούχος/Πτυχιούχος του (Όνομα Τμήματος Σχολής Πανεπιστημίου) μετά τη νόμιμη 
δοκιμασία και αφού εξεπλήρωσε επιτυχώς όλες τις υποχρεώσεις του/της για το διδακτορικό 
δίπλωμα, όπως ορίζει ο Νόμος, κρίθηκε άξιος/α του διπλώματος αυτού, με βαθμό 

«.» (βαθμός) 

και αναγορεύτηκε Διδάκτορας του Τμήματος Πολιτικών Μηχανικών την (ημερομηνία). 

Το παρόν έχει θέση αντιγράφου Διδακτορικού Διπλώματος. 

Το πιστοποιητικό αυτό, το οποίο ζήτησε ο ενδιαφερόμενης/όμενη, του/της χορηγείται για κάθε 
νόμιμη χρήση. 

Πόλη (όνομα πόλης) Ημερομηνία (ημέρα-μήνας-έτος) 

Ο/Η Γραμματέας του Τμήματος 
(υπογραφή-σφραγίδα) 

4. Αίτηση 



Δημοκρίτειο 

Πανεπιστήμιο 

Θράκης 


Προς: Την Γ ραμματεία 

του Τμήματος Πολιτικών Μηχανικών 
της Πολυτεχνικής Σχολής του Δ.Π.Θ. 


ΑΙΤΗΣΗ 


Επώνυμο: 


Όνομα: 


Πατρώνυμο: 


Δίπλωμα/ 

Πτυχίο: 

Πανεπιστήμιο: 

ΔΜΣ: 

Πανεπιστήμιο: 

Διεύθυνση 

κατοικίας: 

Οδός: 

Αρίθμ.: 

Τ.Κ.: 


Πόλη: 

Νομός: 


Τ ηλέφωνα 

Οικίας: 

Κινητό: 


θ-πΐ3ΪΙ: 



Παρακαλώ να δεχθείτε το αίτημά μου για έναρξη εκπόνησης Διδακτορικής Διατριβής στο Τμήμα 
Πολιτικών Μηχανικών της Πολυτεχνικής Σχολής του Δημοκριτείου Πανεπιστημίου Θράκης, στο 
Γνωστικό Αντικείμενο/Επιστημονική Περιοχή:. 

Με θέμα: 


Ως επιβλέπον μέλος Δ.Ε.Π. προτείνω τον/την 


Ο ΑΪΤΩΝ / Η ΑΙΤΟΥΣΑ 


(Υπογραφή) 

Συνημμένα υποβάλλω τα ακόλουθα δικαιολογητικά: 

1.Αντίγραφο II II από 

διπλώματος/πτυχίου | | 


2.Αντίγραφο Διπλώματος Μεταπτυχιακών 
Σπουδών 


Από 


3. Σύμφωνη γνώμη του Επιβλέποντα 
Καθηγητή: 


4. Υπόμνημα με τίτλο της μελέτης 



5.Πιστοποιητικό ξένης γλώσσας 


6. Δήλωση γνώσης 2 ^ ξένης γλώσσας □ 


7. Πλήρες βιογραφικό σημείωμα 



7α. Πιστοποιητικά 
Δημοσιεύσεων 
Πιστοποιητικά 
Ανακοινώσεων 


7β. Πιστοποιητικό συμμετοχής σε Ερευνητικό Πρόγραμμα 


8. Δύο (2) Συστατικές επιστολές 


Εττιση μαίνεται : 

> Ότι η υποβολή απλών, ευανάγνωστων φωτοαντιγράφων, υπέχει θέση υπεύθυνης δήλωσης του πολίτη, 
περί της ακρίβειας και εγκυρότητας των υποβαλλόμενων φωτοαντιγράφων, και εξισώνεται με την 
υπεύθυνη δήλωση του ν. 1599/1986. 

> Στις περιπτώσεις προσκόμισης παραποιημένων ή πλαστών φωτοαντιγράφων όχι μόνο επιβάλλονται οι 
κυρώσεις του ν. 1599/1986 ή άλλες ποινικές κυρώσεις, αλλά ανακαλείται αμέσως και η διοικητική ή άλλη 
πράξη, για την έκδοση της οποίας χρησιμοποιήθηκαν τα φωτοαντίγραφα αυτά. 


Ημερομηνία: / / 20 

Υπογραφή 

5. Εισήγηση 


Η Τριμελής Συμβουλευτική Επιτροπή* αποτελείται από τους παρακάτω: 


ΕΠΙΒΛΕΠΩΝ: 


ΣΥΝΕΠΙΒΛΕΠΩΝ1: 


ΣΥΝΕΠΙΒΛΕΠΩΝ 2: 



* Σημείωση: Η σύνθεση της Τριμελούς Συμβουλευτικής Επιτροπής οφείλει να καλύπτει το εύρος της ΔΑ και συνιστάται να 
αποφεύγεται η συγκρότηση Τριμελούς από μέλη ΔΕΠ από ένα μόνο γνωστικό αντικείμενο 


Τα μέλη της ανωτέρω Τριμελούς Συμβουλευτικής Επιτροπής έχουμε αποφασίσει 
ομόφωνα ότι η παρούσα πρόταση ερευνητικού έργου μπορεί να αποτελέσει αντικείμενο 
Διδακτορικής Διατριβής καθώς προσδοκά σε νέα πρωτότυπη γνώση και είναι ικανή να 
φέρει αποτελέσματα που θα δημοσιευθούν σε διεθνή περιοδικά. Εισηγούμαστε 
επομένως να εκπονηθεί στο Τμήμα Πολιτικών Μηχανικών του Δ.Π.Θ. υπό την 
επίβλεψή μας Διδακτορική Διατριβή με το ανωτέρω θέμα από τον/την κ. 

. τον οποίο / την οποία θεωρούμε 

κατάλληλο/η και 

Ξ □ Είτε Α 1 : είναι κάτοχος Μ.Δ.Ε. (διαγράψτε ένα από τα δύο κοντάκια) 

Ξ □ Είτε Β’: πληροί 3 από τα κριτήρια που έχει ορίσει η Συνέλευση του Τμήματος 
Πολιτικών Μηχανικών για την κατ’ εξαίρεση εκπόνηση Διδακτορικής Διατριβής από μη 

κατόχους ΔΜΣ (διαγράψτε ένα από τα δύο) 

Κριτήριο 1: 


Κριτήριο 2: 


Κριτήριο 3: 


Στην περίπτωση Β', τα μαθήματα που προτείνουμε να παρακολουθήσει ο/η 
υποψήφιος/α στο πλαίσιο του υποχρεωτικού κύκλου μαθημάτων σε Προγράμματα 
Μεταπτυχιακών Σπουδών του Τμήματος, όπως ορίζει ο νόμος 4485/2017 είναι τα 
παρακάτω (τουλάχιστον 2): 



Μάθημα 

ΠΜΣ 

1 



2 



3 



4 



5 




Σημειώνεται ότι για τα παραπάνω υπάρχει η σύμφωνη γνώμη του Διευθυντή Σπουδών του αντιστοίχου Π.Μ.Σ. 

ΕΠΙΒΛΕΠΩΝ: 


Υπογραφή 

Ονοματεπώνυμο 



Βαθμίδα 


Τομέας 


Γνωστικό αντικείμενο/ 
ερευνητικό πεδίο 


ΣΥΝΕΠΙΒΛΕΠΩΝ 1: 


Υπογραφή 

Ονοματεπώνυμο 



Βαθμίδα 
και/ ή* 

Ιδιότητα: 


Τμ./ Παν./ Ερ. Κ.: 


Ε-πιαίΙ: 


Γνωστικό αντικείμενο/ 
ερευνητικό πεδίο 


ΣΥΝΕΠΙΒΛΕΠΩΝ 2: 


Υπογραφή 

Ονοματεπώνυμο 



Βαθμίδα 
και/ή* 

Ιδιότητα: 


Τμ./ Παν./ Ερ. Κ.: 


Ε-πιαίΙ: 


Γνωστικό αντικείμενο/ 
ερευνητικό πεδίο 



*Γζα συνεπιβλέποντες από άλλα τμήματα και /ή Πανεπιστήμια ή Ερευνητικά Κέντρα σημειώστε τη βαθμίδα ή ιδιότητα / το 
Τμήμα & Πανεπιστήμιο ή Ερευνητικό Κέντρο και ε-πιαίΐ. 


6. Περίγραμμα πρωτοκόλλου 


ΤΙΤΛΟΣ ΔΔ 

(ΐιην γρησιιιοποιήσετε κεφαλαία) 

Γράψτε το κείμενό σας εδώ 


ΕΙΣΑΓΩΓΗ (μέχρι 300 λέξεις) 

Ποιο είναι το επιστημονικό υπόβαθρο της έρευνας και η σημαντικότητα της; 

Στο μέρος αυτό περιγράφεται με σαφήνεια ποιο είναι το επιστημονικό υπόβαθρο της έρευνας, ή/και το κοινωνικό πρόβλημα 
που προτίθεται να διερευνήσει. Αναφέρεται ποιο ήταν το έναυσμα για την ενασχόληση με το θέμα, γιατί είναι σημαντικό να 
πραγματοποιηθεί η έρευνα και ποια εκτιμάται ότι θα είναι η συμβολή του προτεινόμενου έργου στην πρόοδο της επιστήμης. 

Γράψτε το κείμενό σας εδώ 


ΑΝΑΣΚΟΠΗΣΗ ΤΗΣ ΒΙΒΛΙΟΓΡΑΦΙΑΣ (μέχρι 400 λέξεις) 

Τι είναι γνωστό για το αντικείμενο της έρευνας; 

Στο μέρος αυτό παρουσιάζεται το σημερινό επίπεδο γνώσεων στη διεθνή βιβλιογραφία στο αντικείμενο της ερευνητικής πρότασης. 
Η αναδρομή στη βιβλιογραφία αναφέρεται σε κάθε κύριο επιστημονικό και τεχνολογικό θέμα που άπτεται άμεσα του ερευνητικού 
αντικείμενου της πρότασης. Η ανασκόπηση περιλαμβάνει και τα αποτελέσματα ερευνών που έχουν διεξαχθεί στην Ελλάδα και 
Εχουν δημοσιευτεί σε ξενόγλωσσα ή Ελληνικά επιστημονικά περιοδικά. 


Γράψτε το κείμενό σας εδώ 

ΣΤΟΧΟΣ (μέχρι 100 λέξεις) 

Ποιο είναι το ερευνητικό ερώτημα; 

Στο μέρος αυτό παρουσιάζεται η ερευνητική υπόθεση, καθώς και τα επιμέρους ερευνητικά ερωτήματα που θα απαντηθούν από την 
προτεινόμενη έρευνα 


Γράψτε το κείμενό σας εδώ 


ΜΕΘΟΔΟΛΟΓΙΑ (μέχρι 400 λέξεις) 

Που και πως θα γίνει η έρευνα; 

Στο μέρος αυτό περιγράφεται η μεθοδολογία για την εκτέλεση του προτεινόμενου ερευνητικού έργου και παρατίθενται οι επιμέρους 
τεχνικές που θα χρησιμοποιηθούν. Στις περιπτώσεις που αυτό απαιτείται, προσδιορίζεται ο πληθυσμός στον οποίο θα γίνει η έρευνα, 
ο τρόπος καθορισμού του δείγματος, τα κριτήρια επιλογής του πληθυσμού και τα κριτήρια υπολογισμού του μεγέθους του δείγματος 


Γράψτε το κείμενό σας εδώ 


ΕΓΚΡΙΣΗ ΑΠΟ ΕΠΙΤΡΟΠΗ ΒΙΟΗΘΙΚΗΣ (αν χρειάζεται - μέχρι 50 λέξεις) 

Ανακύπτουν θέματα που εμπίπτουν στους κώδικες της βιοηθικής; 

Στο μέρος αυτό αναφέρεται αν είναι αναγκαία η απόκτηση άδειας για τη διεξαγωγή της έρευνας από την αρμόδια επιτροπή 
βιοηθικής (ή/και από άλλο όργανο). Επίσης, αναφέρεται αν έχει δοθεί η άδεια ή αν έχουν δρομολογηθεί οι διαδικασίες 
απόκτησης της. 

Γράψτε το κείμενό σας εδώ 


ΧΡΗΜΑΤΟΔΟΤΗΣΗ - (ανχρειάζεται) (με 1-2 πίνακες ή μέχρι 50 λέξεις) 

Πόσο θα κοστίσει η έρευνα και που θα βρεθούν οι πόροι 

Αναφέρονται τα προβλεπόμενα έξοδα για τη διεξαγωγή της έρευνας και οι πηγές χρηματοδότησης. Αν η έρευνα διεξαχθεί με ίδιους 
πόρους, αυτό αναφέρεται. 


Γράψτε το κείμενό σας εδώ 


ΧΡΟΝΟΔΙΑΓΡΑΜΜΑ - (αν χρειάζεται) 

Πότε θα γίνει η έρευνα; 

Στο μέρος αυτό παρουσιάζεται το χρονοδιάγραμμα της έρευνας με σχήμα Οαηϋ (βλέπε παράρτημα). 
Γράψτε το κείμενό σας εδώ 


ΒΙΒΛΙΟΓΡΑΦΙΑ 

Ποιες πηγές χρησιμοποιήθηκαν για τα παραπάνω; 


7.Παράρτημα 

Οδηγίες για τη συμπλήρωση/κατάθεση της αίτησης 

• Συμπληρώστε το έντυπο αυτό (αίτηση - εισήγηση τριμελούς - περιγραφή ερευνητικής 
πρότασης) σε υπολογιστή. 

• Χρησιμοποιήσετε πεζά γράμματα (όχι κεφαλαία) και γράψτε τα κείμενα σας μέσα 
στους πίνακες χωρίς να υπερβαίνετε τα όρια λέξεων που δίνονται. 

• Για συνεπιβλέποντες από άλλα τμήματα και /ή Πανεπιστήμια ή Ερευνητικά Κέντρα 
σημειώστε τη βαθμίδα ή ιδιότητα, το Τμήμα και Πανεπιστήμιο ή Ερευνητικό Κέντρο 
και θ-ιπαίΙ στα αντίστοιχα κουτιά. 

• Όταν το αρχείο έχει την τελική του μορφή εκτυπώστε το (χωρίς το παράρτημα) για να 
υπογράψετε εσείς και η τριμελής. Το υπογεγραμμένο έντυπο μαζί με τα υπόλοιπα 
δικαιολογητικά θα πρέπει να κατατεθούν στη γραμματεία του Τμήματος για να πάρετε 
αριθμό πρωτοκόλλου. 

• Το τελικό αρχείο θα το στείλετε (πάντα ως αρχείο ννΟΚϋ χωρίς υπογραφές) με β- 
ιπαίΙ στη γραμματεία του Τμήματος Πολιτικών Μηχανικών το συντομότερο δυνατό 

μετά την κατάθεση της αίτησης σας. 

• Η γραμματεία δεν μπορεί να κάνει δεκτές αιτήσεις οι οποίες 

- δεν είναι πλήρεις (πλήρως συμπληρωμένα έντυπα και όλα τα δικαιολογητικά) 

- έχουν κατατεθεί μόνο ηλεκτρονικά 

- έχουν κείμενα που έχουν υπερβεί τα προκαθορισμένα όρια λέξεων 

- δεν χρησιμοποιούν το παρόν έντυπο 

• Περισσότερες πληροφορίες: 

Γραμματεία Τμήματος Πολιτικών Μηχανικών του Δ.Π.Θ. 

Τηλ. 2541079026 
ΡΑΧ: 2541079024 
Ε-ΓΠ3ΪΙ: ρΓθίοοοΙ@οίνίΙ.άυίίτ.9Γ 


δ.Υπόδεχγμα για σχήμα ΟαηΗ: 


Μήνες > 

0-6 

7-12 

13-18 

19-24 

25-30 

31-36 

37-42 

43-48 

49-54 

55-60 

61-66 

67-72 

Τίτλος φάσης V 








































































































Έκθεση Προόδου 


Υ 


Υ 


Υ 


Υ 


Υ 



Υποστήριξη ΔΔ 














Η απόφαση αυτή να δημοσιευθεί στην Εφημερίδα της Κυβερνήσεως. 

Κομοτηνή, 31 Ιανουάριου 2018 
Ο Πρυτανεύων 
ΣΤΑΥΡΟΣ ΤΟΥΛΟΥΠΙΔΗΣ 



ΕΘΝΙΚΟ 

ΤΥΠΟΓΡΑΦΕΙΟ 


Καττοδιστρίου 34, Τ.Κ. 104 32, Αθήνα 
Τηλ. Κέντρο 210 5279000 
Κείμενα προς δημοσίευση: ννΘβιτΐ95ΐΘΓ.Θΐ(5)θΐ.9Γ 

